Anunțul vine doar la câteva zile după ce Președintele executiv al Asociației Investitorilor din România în Republica Moldova, Dan Nuțiu, se arăta convins că grupul românesc Dedeman va reveni în țara noastră cu investiții.

Dedeman ar putea reveni

„Eu nu consider cazul Dedeman un caz închis. Eu am convingerea că cei de la Dedeman vor reveni în Republica Moldova. Am și demarat procedura de ai contacta pe reprezentații lor și de a le oferi sprijinul nostru, de a le oferi lobby-ul de care ar avea nevoie, din punct de vedere juridic”, a declarat Dan Nuțiu, în cadrul emisiunii Sfatul Țării de la 10 TV.

Citiți și:

Dedeman: Nu mai avem timp pentru așteptare

Amintim că la mijlocul lunii octombrie, avocații grupului Dedeman au anunțat retragerea proiectului investițional din Republica Moldova din cauza barierelor administrative, a birocrației excesive și lipsei unei certitudini în privința unei decizii a autorităților locale.